CELEX: 62018CN0087
Language: da
Date: 2018-02-07 00:00:00
Title: Sag C-87/18: Sag anlagt den 7. februar 2018 — Europa-Kommissionen mod Storhertugdømmet Luxembourg

7.5.2018   
            
            
               DA
            
            
               Den Europæiske Unions Tidende
            
            
               C 161/20
            
         Sag anlagt den 7. februar 2018 — Europa-Kommissionen mod Storhertugdømmet Luxembourg
   (Sag C-87/18)
   (2018/C 161/22)
   Processprog: fransk
   
      Parter
   
   
      Sagsøger: Europa-Kommissionen (ved P. Ondrůšek, F. Thiran og G. von Rintelen, som befuldmægtigede)
   
      Sagsøgt: Storhertugdømmet Luxembourg
   
      Sagsøgerens påstande
   
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 90, stk. 1, i Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT L 94, s. 65), idet det ikke senest den 18. april 2016 har sat de love og administrative bestemmelser, der er nødvendige for at efterkomme direktivet, i kraft, eller under alle omstændigheder ikke har underrettet Kommissionen herom.
            
         
               —
            
            
               Storhertugdømmet Luxembourg pålægges i overensstemmelse med artikel 260, stk. 3, TEUF at betale en tvangsbøde på 11 628 EUR pr. dag at regne fra datoen for afsigelsen af den dom, hvori det fastslås, at forpligtelsen til at meddele gennemførelsesforanstaltningerne til direktiv 2014/24/EU er tilsidesat.
            
         
               —
            
            
               Storhertugdømmet Luxembourg tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   
               1.
            
            
               Medlemsstaterne var i henhold til artikel 90, stk. 1, i direktiv 2015/24/EU forpligtet til at sætte de nødvendige love og administrative bestemmelser i kraft for at efterkomme dette direktiv senest den 18. april 2016. Idet Luxembourg ikke har meddelt gennemførelsesforanstaltninger til direktivet, har Kommissionen besluttet at anlægge sag ved Domstolen.
            
         
               2.
            
            
               Kommissionen har i stævningen foreslået, at Luxembourg pålægges en dagbøde på 11 628 EUR. Tvangsbødens størrelse er beregnet under hensyntagen til overtrædelsens varighed og grovhed og den afskrækkende virkning på grundlag af denne medlemsstats betalingsevne.